b'\n_START_ARTICLE_\nCharlie Langlois\n_START_SECTION_\nKariera\n_START_PARAGRAPH_\nLanglois je v \xc4\x8dlanski amaterski kategoriji zaigral za ve\xc4\x8d mo\xc5\xa1tev iz Montreala. Skupaj je v ligi Montreal City Hockey League pre\xc5\xbeivel 3 sezone, nato se je leta 1919 preselil v mo\xc5\xa1tvo Sudbury Wolves. Zanj je igral pet let, dokler ni leta 1924 kot prost igralec podpisal pogodbe z NHL mo\xc5\xa1tvom Hamilton Tigers. Naslednjo sezono je pristal v New Yorku pri mo\xc5\xa1tvu New York Americans, potem ko so Tigersi razpadli po igralski stavki ob koncu sezone._NEWLINE_Decembra 1926 so Langloisja zamenjali za Lionela Conacherja v mo\xc5\xa1tvo Pittsburgh Pirates. Za Pittsburgh je dosegel pet zadetkov in prikazoval solidne obrambne predstave. Ve\xc4\x8dino sezone 1927/28 je kot posojen igralec nastopal za mo\xc5\xa1tvo Montreal Canadiens. Po koncu sezone se je preselil v ni\xc5\xbejo Can-Am ligo k mo\xc5\xa1tvu Providence Reds, v katerem je ostal eno sezono. Naslednji sezoni je bil del mo\xc5\xa1tva Duluth Hornets, ki je sodelovalo v ligi American Hockey Association. Kariero je kon\xc4\x8dal leta 1932 po eni sezoni igranja za mo\xc5\xa1tvo Tulsa Oilers.'